
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T A R A R E

privind aprobarea cotei de dezvoltare a sistemului de alimentare centralizată 

cu energie termică in municipiul Focsani in procent de 5 % din tariful de 

transport, distributie si furnizare a energiei termice si modul de utilizare 

Consiliul Local al municipiului Focsani, judetul Vrancea, intrunit in sedinta ordinara, 

· analizand proiectul de hotarare initiat de primarul Municipiului Focsani, prin care propune aprobarea cotei de dezvoltare a sistemului de alimentare centralizată cu energie termică in municipiul Focsani in procent de 5% din tariful  de transport, distributie si furnizare a energiei termice si modul de utilizare si raportul intocmit de Directia economica inregistrat la nr. 46098/21.07.2008;

· vazand avizul favorabil al Comisiei pentru buget, finante, investitii, libera initiativa, economic si servicii publice;

· avand in vedere adresa transmisa de SC ENET SA Focsani; 

· in conformitate cu prevederile   art. 40, alin (1) si (2) din  Legea serviciului public de alimentare cu energie termică nr.325/2006 si art.6 din Ordinul nr. 66/2007 privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare;

· in baza art. 36 alin. (1) si (2) lit. “d”, alin. (6), lit.”a”, pct.14 si in temeiul art. 45 alin  (1) din Legea nr. 215/2001 privind administratia publica locala, republicata in anul 2007;

HOTARASTE:
                Art. 1 (1) Se aproba cota de dezvoltare a sistemului de alimentare centralizată cu energie termică in municipiul Focsani in procent de 5 % din tariful de transport, distributie si furnizare a energiei termice. 

                            (2) Cota de dezvoltare prevazuta la alin (1) va fi inclusă de catre SC ENET SA Focsani în nivelul preţurilor şi tarifelor locale.

                            (3) Cheltuielile pentru dezvoltarea şi modernizarea sistemului de alimentare centralizată cu energie termică in municipiul Focsani , se constituie într-un cont distinct al operatorului, respectiv SC ENET SA Focsani .

               Art. 2 Se aproba utilizarea cheltuielilor de dezvoltare constituite potrivit art.1 pentru obiectivele de investitii prevazute in programul privind reabilitarea, modernizarea si retehnologizarea sistemului de termoficare al Municipiului Focsani aprobat prin HCL nr.129/27.05.2003 care cuprinde trei etape de dezvoltare:

· etapa a –I-a – retele termice secundare de distributie agent termic incalzire si apa calda de consum – recirculare; 

· etapa a –II-a – 49 puncte termice si 2 centrale termice de cogenerare, contorizarea agentului termic pentru incalzire si apa calda de consum la consumatori;

· etapa a III-a – reabilitarea centralei electrotermice existente, modernizarea CAF-lui 50 Gcal/h prin introducerea arzatoarelor cu NOX redus. 

               Art. 3 Prezenta hotarare va fi  comunicata de catre Directia administratie publica locala, compartimentelor, serviciilor si primarului municipiului Focsani, conform legii, care va asigura executarea acesteia prin Directia economica.

                   Contrasemneaza, 

                                                                          Secretarul Municipiului Focsani 

                                                                                  Eduard Marian Corhana

Municipiul Focsani, 21 iulie 2008

Nr. 28/185             

